सूचना और प्रसारण मंत्रालय भारतीय सिनेमा के राष्ट्रीय संग्रहालय के टिकट अब बुकमायशो पर उपलब्ध हैं भारतीय सिनेमा के राष्ट्रीय संग्रहालय (एनएमआईसी) के ऑनलाइन टिकट के लिए फिल्म प्रभाग और बुकमायशो (बीएमएस) के बीच एक सहमति पत्र (एमओयू) पर हस्ताक्षर किए गए हैं। इस सहमति पत्र पर फिल्म प्रभाग की महानिदेशक सुश्री स्मिता वत्स शर्मा और बुकमायशो के मुख्य परिचालन अधिकारी (लाइव एंटरटेनमेंट) श्री अल्बर्ट अल्मीडिया ने सूचना एवं प्रसारण मंत्रालय में अपर सचिव श्री अतुल कुमार तिवारी की मौजूदगी में आज नई दिल्ली में हस्ताक्षर किए।